### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Ugerløse lokalområde søger om frigivelse af midler til etablering af en ny badebro på [adresse], som erstatning for tidligere badebro, som var udtjent.  Den ny badebro får samme dimensioner og placering som den tidligere, og der er afsat driftsmidler på budgettet.

## Indstillinger

Direktøren indstiller, at:

1. Ansøgningen godkendes med en rammebevilling på 0,20 mio. kr.

**Behandling**

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje  af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Ugerløses samlede andel af de to Få det fikset puljer er 0,5 mio. kr., hvoraf der resterer til disponering 0,5 mio. kr. kr. da lokalområdet ikke tidligere har forbrugt midler.

Ugerløse lokalområde har på borgermøde den 25.april 2024 godkendt et projekt med etablering af badebro ved [adresse], som skal erstatte den tidligere badebro, som er fjernet, da den var udtjent.

*Drift og vedligeholdelse*

Kalundborg Kommune overtager driften af den nye badebro, ligesom Kalundborg Kommune driftede den tidligere badebro med samme beliggenhed. Dette indebærer nedtagning til vinteren og opsætning til foråret, samt generel vedligeholdelse. Der er afsat driftsmidler til dette på budgettet.

*Administrationens bemærkninger*

Projektet opfylder rammerne for anvendelsen af puljen.

Administrationen støtter op om genetablering af en badebro på [adresse]. Da den tidligere badebro blev vedligeholdt og driftet af Kommunen, som ligeledes drifter og vedligeholder andre badebroer på Kommunens strande, bør den nye bro ligeledes indeholdes i Kommunens plan for drift og vedligeholdelse.

Projektet indebærer at der skal søges en badebrostilladelse hos Kalundborg Kommune. Der skal ikke søges om byggetilladelse.

## Økonomiske konsekvenser

Ugerløses samlede andel af de to Få det fikset puljer er 0,5 mio. kr., hvoraf der resterer 0,5 mio. kr. til disponering.

De samlede omkostninger til badebroen inklusive opsætning er 0,2 mio. kr. Hvis projektet godkendes, er restrådighedsbeløbet herefter 0,3 mio. kr.

Når projektet er gennemført, og de endelige omkostninger er kendt, vil eventuelle ubrugte midler, kunne tilgå øvrige 'Få det fikset' projekter i Ugerløse.

[adresse] bemærkninger er indarbejdet i sagen.

### Sagens forløb

22/05/2024 Økonomiudvalget
Anbefales.